Eksistensen av en utvidelse av den befestede militærleiren ble påvist ved utgravninger i 1867. Utvidelsen ble vernet og forsøkt konservert på 1800-tallet, mens det opprinnelige anlegget ble nedbygd uten større utgravninger. I 1890-åra ledet Karl Schumacher omfattende undersøkelser, og påviste en romersk gravplass for militært personell og sivile nordøst for festningen. Etter nyere utgravninger i 1964, 1972 og mellom 1977 og 1979, undersøkte arkeologer over 100 kremasjonsgraver. I 1991 og sommeren 1992 ble det igjen utgravninger, hvor vollgraven mellom den opprinnelige festningen og annekset ble undersøkt.